PERUSTUU TOSIELÄMÄN VALHEESEEN
JÄÄHYVÄISET
Haloo? - Hei, nai nai.
Billi!
On yö. Mikset ole nukkumassa?
Nukkumassa? Aikaeroa on 12 tuntia.
Eikö Kiinassa kello ole seitsemän?
Kohta puoli kahdeksan.
Onko siellä kylmä? Onko lämpimät vaatteet?
Onko hattu päässä? - On.
Älä minusta huoli, nai nai.
Ole varovainen.
Luin -
että New Yorkissa anastetaan korvakoruja.
Varkaat repivät korvat -
ja pitää mennä sairaalaan.
Minulla ei ole korvakoruja.
Olet siis kuullut siitä.
Mikä tuo ääni on? Missä sinä olet?
Isotätisi luona.
Mitä sinä teet?
Olen matkalla isän ja äidin luokse.
Olisiko hetki aikaa merielämälle?
Odota hetki, nai nai.
Tein aikoinaan samaa duunia.
Saitko potkut? - Otin loparit.
Ennen kuin ehdin saada potkut.
Kuka se oli, Billi? - Yksi ystävä vain.
Hei, mikä tuo ääni on?
Ei mikään.
Soitan myöhemmin uudelleen.
Joo, soittele vaan. Nai nai?
Missä siskoni on? - Lääkärin luona.
Lähdetään, sisko.
Puhuitko lääkärin kanssa? - Olet terve.
Niinkö?
Entä TT-kuvaus?
Entä ne varjot?
Kaikki hyvin. Se oli väärä hälytys.
Ne ovat hyvälaatuisia varjostumia.
Mitä se edes tarkoittaa?
Toistan vain lääkärin sanat.
Olet kunnossa. Lähdetään, sisko.
Eräänä päivänä vaimo lähtee matkoille.
Kun hän palaa kotiin, aviomies sanoo:
"Kulta, kissa on kuollut."
Johon vaimo: "Miksi sanoit sen suoraan?"
"Huonot uutiset kerrotaan tähän tyyliin:
'Kulta, kissa pääsi katolle ja...'"
Muutamaa kuukautta myöhemmin -
vaimo lähtee jälleen matkoille.
Kun hän palaa -
miehellä on jälleen kerrottavaa.
Mutta nyt hän on oppinut läksynsä.
Kun vaimo tulee sisään, mies sanoo:
"Kulta, äitisi pääsi katolle."
Miten sinä pääsit sisään?
Anteeksi, että katkaisin puhelun.
Ei se mitään. Mitä tapahtui?
Ei mitään. Kaikki on hyvin.
Sinä läikyttelet.
Läikyttelet!
Ukko on kamalan huolimaton.
Ai herra Li?
Ei olisi pitänyt ottaa koko äijää.
Nai nai... - Ei hän kuule minua.
Hän alkaa olla kuuro.
Miksi olet yhä hänen kanssaan?
Olemme olleet kauan yhdessä.
Parempi sekin kuin olla yksin.
On sentään jotain seuraa.
Muuten vessaan noustessa -
näkee vain oman varjonsa.
Onko sinulla jo ystävä?
Minulla on paljon ystäviä, nai nai.
Tarkoitan erityistä ystävää.
Olet ypöyksin. Olen huolissani sinusta.
New York on iso kaupunki.
Valitettavasti Guggenheimin säätiö -
on hylännyt apurahahakemuksenne...
Billi? Oletko kunnossa?
Kaikki hyvin.
Olen vain väsynyt.
Silloin pitää mennä nukkumaan.
Selvä. Olet rakas, nai nai.
Minä rakastan sinua.
Mikä kuukausi? - Tämä. Toukokuu.
Entä huhtikuun vuokra?
Äiti sanoo, ettet ole maksanut sitäkään.
Voisimme periä tuplasti isompaa vuokraa.
Oletko taas rahapulassa?
Aiotko elää noin?
Ai köyhänä mutta seksikkäänä?
Mikset yritä säästää?
Elät yli varojesi.
Äiti, jos saan aina paskaa niskaan -
en käy enää kotona. - Hys. Isä nukkuu.
Iltakuudelta. Mikä häntä vaivaa?
Ei mikään. Hän on vain väsynyt.
Onko kaikki hyvin? - Hänellä on kiireitä.
Mitä kiireitä?
Lähdemme Kiinaan Hao Haon häihin.
Mitä? Milloin se tapahtui?
Eikö hän vasta tavannut sen tytön?
Sinun ei ole pakko tulla.
Kukaan ei odota sitä.
Enkö tule ainoan serkkuni häihin?
Ei sitten.
Ehkä hän pani tytön paksuksi.
Montako wontonia haluat? - Viisi.
Viisi ei riitä mihinkään. - Tusina sitten.
Kymmenen on hyvä määrä. - Niin kai sitten.
Mikä hätänä, isä? - Ei mikään.
Riitelitkö äidin kanssa?
Oletko juonut?
Kerro, mistä on kysymys.
Pelotat minua.
Jotain on tekeillä. Kertokaa minulle.
Nai nai kuolee.
Hänellä on 4. asteen keuhkosyöpä.
Elinaikaa on korkeintaan kolme kuukautta.
Pitää soittaa hänelle. - Ei.
Pitää nähdä hänet. - Ei.
Hän ei tiedä.
Perheen mielestä hänelle ei pidä kertoa.
Et saa sanoa mitään.
En ymmärrä.
Aikaa on vähän. Hänen pitäisi tietää.
Häntä ei voi auttaa -
joten on parempi olla kertomatta.
Miksi? - Kiinalaisilla on sanonta:
"Syöpään sairastunut kuolee."
Mutta syöpä ei tapa, vaan pelko.
Milloin ajattelitte kertoa minulle?
Miksi salasitte sen?
Olisiko "mummi pääsi katolle" parempi?
Entä häät?
Se on tekosyy nähdä hänet.
Lähdemme aikaisin aamulla.
Minun pitää tulla mukaan. - Billi...
Haluan mukaan. - On parempi, ettet tule.
Et pysty kätkemään tunteitasi.
Nai nai saisi tietää heti.
Kuka siellä? - Billi.
Kuka? - Herra Li?
Billi. - Billi?
Mitä sinä teet täällä, tyttö?
Peremmälle.
Anna se minulle.
Billi!
Billi tuli takaisin.
Billi, sinä tytönhupakko!
Anna kun katson sinua.
Et sinä kauhean laiha ole.
Äitisi sanoi, että olet laihtunut -
mutta et sinä niin laiha ole.
Oma pojantyttäreni.
Mikset kertonut, että olet tulossa?
Soittelin sinulle koko viikon -
muttet vastannut.
Äitisi sanoi, ettet ehdi tulemaan.
Mikä hätänä?
Mikset sano mitään?
On ollut ikävä sinua. - Tiedän.
Miten tulit tänne? Lensitkö?
Minä uin.
Olisit soittanut ensin.
Kiusaat minua, mokoma hupakko!
Pyöreä pyllysi ei ole muuttunut yhtään.
Sitä on niin mukava taputella.
Nai nai. - Teen lihapiirakoita, Billi.
Sinulla on varmasti nälkä.
Tämä oli suosikkiruokaasi lapsena.
Hän on rouva Gao. - Päivää.
Olet se kotiin palannut lapsenlapsi.
Niin. - Hienoa.
Viimeksi täällä oli rouva Jin.
Muistan rouva Man.
Rouva Ma? Se oli neljä sisäkköä sitten.
Onko vierailustasi niin kauan?
Älä pelleile. Öljy on kuumaa.
Älä ole vihainen, äiti.
Mistä sait rahat lentolippuun?
Luottokortilla?
Äiti, katso minua. Katso nyt.
Kata pöytä.
Siitä on liian kauan -
kun olemme olleet kaikki yhdessä.
Onko siitä yli 20 vuotta? - Ainakin.
Haiyan lähti Amerikkaan 25 vuotta sitten.
Billi oli vasta 6-vuotias.
Haibin muutti Japaniin heti sen jälkeen.
Siitä on kauan. - Niin se aika rientää.
Suoraan liedeltä. Syökää lämpimänä.
Ihanat lapsenlapseni.
Billi on vahva ja itsenäinen.
Hän on oman tiensä kulkija.
Hao Hao on ollut aina herkkä.
Nyt hän on aikamies -
joka on menossa naimisiin.
Olen odottanut tätä päivää kauan.
Harmi, ettei kumpikaan puhu hyvää kiinaa.
Hao Hao osaa kyllä, mutta hän ujostelee.
Hao Hao, puhu isoäidillesi kiinaa.
Emme tarvitse isoa hääjuhlaa.
Tulimme tänne viettämään aikaa kanssanne.
Ja höpsis! Tulitte kotiin häitä varten.
Kunnon hääjuhla se olla pitää.
Järjestetään pienet häät.
Ei mitään pröystäilyä. - Lopeta.
Kaikki on jo sovittu.
Lähetin kutsut viime viikolla.
Kun pojanpoika menee naimisiin -
meillä ei kitsastella.
Hao Hao, syö.
Aiko, ota lihapiirakkaa.
Billi, mikset sinä syö? - Ei ole nälkä.
Miten se on mahdollista?
Olet matkustanut koko päivän.
Haukkaa kunnon pala.
Eikö olekin hyvää?
KAIKKI SANOVAT MINUA SULOISEKSI!
Mikä hätänä? Etkö voi hyvin?
Kaikki hyvin.
Aikaeroväsymystä. Vien sinut hotelliin.
Hotelliin? Miksen voi yöpyä täällä?
Vieraita on paljon. Hotelli on helpompi.
Saatan sinut sinne.
Ei hätää, hotelli on siisti ja uusi.
Mene lepäämään.
Häävalmisteluja on paljon.
Puhuin Japanissa syöpäspesialistille.
Toin mukanani lääkettä.
Ai japanilaiselta lääkäriltä?
Ostin netistä.
Nai nai...
Kai tiedät, että nai nai rakastaa sinua?
Tiedän.
Hän on vakavasti sairas. - Tiedän.
Hän ei tiedä sairaudestaan. - Tiedän.
Et saa kertoa hänelle. - Tiedän!
Isä sanoi sen jo.
Olet surullinen.
Mutta surusta huolimatta -
et saa kertoa nai naille.
Tiedän.
Hän ei elä enää kauan. - Tiedän.
Emme aio kertoa hänelle. - Tiedän.
Et saa missään nimessä kertoa.
Tiedän.
Miksi hissi on rikki uudessa hotellissa?
Pahoitteluni. Sitä huolletaan.
Olkaa hyvät. Tuon matkatavaranne.
Pahoittelen vielä kerran. - Billi?
Pärjäätkö yksin? - Pärjään.
Menen takaisin. Lepää hyvin. -Totta kai.
Sama huone kuin viimeksi. - Selvä.
Olemmeko kohta perillä? - Melkein.
Tulitko vierailulle ulkomailta? - Tulin.
Mistä maasta? - Amerikasta.
Amerikasta? Et näytä amerikkalaiselta.
Miksi tulit tänne?
Tulin häihin.
Kuka menee naimisiin?
Serkku. Tang di. - Vai serkku?
Onko hänkin Amerikasta? - Japanista.
Mitä hänen perheensä tekee Japanissa?
En tiedä. Setäni maalaa.
Kiitos.
Mitä isäsi tekee Amerikassa?
Hän on kääntäjä.
Onko täällä juomavettä?
Käytä vedenkeitintä. - Okei.
Kiitoksia.
Kumpi on parempi, Kiina vai Amerikka?
Ne ovat erilaisia. - Millä tavalla?
Amerikassa on varmasti mukavampaa.
Siellä on vain erilaista.
Mutta olet tottunut enemmän Amerikkaan.
Niin kai. - Ilmoita, jos tarvitset jotain.
Selvä, kiitoksia.
Tule mukaan.
Älä pelleile. Yritä edes.
Tämä puhdistaa myrkyt kehosta.
Hengitä sisään puhdasta happea.
Ymmärrätkö? - Joo.
Yhdessä.
Hengitä sisään.
Kovempaa.
Silmät auki, rinta rottingilla.
Selvä. - Osaatko?
Osaan. - Voit myös läpsiä käsivarsia.
Ja selkää.
Läpsinkö ahteria? - Tytönhupakko!
Läpsi jalkoja, jotta veri kulkee.
Ymmärrätkö? - Joo.
Nyt osaat harjoitella yksin Amerikassa.
Se tekee hyvää, usko pois.
Uudestaan.
Hengitä sisään.
Pärjään kyllä.
Kävelen portaat joka aamu.
Eikö jalkoihin satu?
Pitää kuntoilla.
Siksi olen vieläkin terve kuin pukki.
Kuulin, että olet palannut. - Hei, täti.
Muistatko Baon? Bao, tervehdi.
Pikku Bao, oletpa sinä kasvanut.
En ole pikku Bao! Olen pelkkä Bao.
Mutta sehän on Bao.
Yu Ping, käy istumaan.
Jian.
Jokin vaivaa Haiyania.
Naama on turpea ja kalpea.
Hän vaikuttaa onnettomalta.
Hän on kunnossa, ma.
Hän näyttää väsyneeltä.
Juoko hän yhä?
Älä anna hänen juoda.
Viina pilaa elämän.
Moni on juonut itsensä hautaan.
Hän ei juurikaan juo enää.
Onko kaikki hyvin kotona? - On.
Tiedän, että teillä on ollut ongelmia.
Mitä ongelmia tässä iässä muka on?
Vitamiinitabletteja.
Setäsi toi niitä Japanista.
Kuulemma kalliita -
joten niiden täytyy olla hyviä.
Japanilaiset pitävät huolta itsestään.
Herra Li, joko te söitte?
Älä hänestä välitä. Hän on tuollainen.
Syö ja poistuu muista välittämättä.
Kuunnelkaa.
Tiedän, että teistä on kiva nähdä minua -
mutta ei unohdeta, miksi olemme koolla.
Hääjuhla on pääasia.
Jos joku kysyy, älkää sanoko -
että he ovat tunteneet kolme kuukautta.
Sanoin jo, että Aiko ei ole raskaana.
Ihmiset ajattelevat kaikenlaista.
En halua, että meistä juorutaan.
Jos joku kysyy -
he ovat seurustelleet puoli vuotta.
Miksei saman tien vuotta? - Hyvä ajatus.
Vuosi on parempi.
Häät ovat kolmen päivän päästä.
Jonkun pitää tulla kanssani hääpaikkaan.
Minä tulen. - Ei sinusta ole apua siellä.
Minä voin tulla. - Lepää sinä vain.
Näkisitpä kasvosi. Ei tule kuuloonkaan.
Ma, lepää sinä. Minä käyn juhlapaikalla.
Minun pitää mennä sinne.
Et tiedä edes, kenelle pitää puhua.
Miten minä voin auttaa?
Et mitenkään. Sinäkään et näytä hyvältä.
Varmaan aikaeroväsymystä.
Vien heidät hierojalle. - Hienoa.
Menkää te rentoutumaan.
Muistakin olla sairastumatta ennen häitä.
Syökää, syökää.
Sanoitte, että tarjolla olisi hummeria -
ja nyt ette muka tiedä siitä mitään.
Ruokalistalla on rapua, ei hummeria.
Tiedän, mutta minä tilasin hummeria!
Voin kysyä siitä.
Pikku Ping! Pikku Ping!
Hae kokki.
Vauhtia!
Katsotaan alkoholivaihtoehtoja.
Baijiu, punaviini, valkoviini, olut...
Meillä on samppanjaa. - Samppanjaa?
Veljesi osti sitä. Näyttää kalliilta.
Ei käy kiinalaisille. Tilaa baijiua.
Rouva Zhaolle luvattiin hummeria.
Rapua, ei hummeria.
Yritättekö huijata minua?
Lupasitte, että tarjolla on hummeria.
Maksoimme jo ennakkomaksunkin.
Nyt häihin on kolme päivää -
ja te muutatte ruokalistaa!
En tiedä siitä mitään. Tilaus oli rapua.
Älä hermostu liikaa, ma.
Olen kunnossa. Pitää levätä hetki.
Mitä apurahalle kuuluu? - Ei mitään.
Eikö sieltä ole kuulunut mitään? - Ei.
Milloin saat tietää? - En tiedä, isä.
Entä raha-asiasi? - Ihan hyvin.
Oliko sinulla varaa tulla tänne? - Oli.
Tarvitsetko apua? - En.
Tulkaa.
Seuratkaa minua.
Millaisen hoidon haluatte, mei nu?
Hän ei osaa kiinaa. Kokovartalohieronta.
Kuppauksella? - Koko hoito.
Entä teille, mei nu? - Ei kuppausta.
Mitä mei nu tarkoittaa? - Kaunotarta.
Kaikki ovat Kiinassa mei nu.
Vanhat, nuoret, kauniit ja rumat.
Kaikki kaunottaria. Typerää.
Entä te, hyvä herra? - Sano vain mei nu.
Tarkoitin hoitoa.
Suosittelen kylpyä ja hierontaa.
Ammeessa on yrttejä.
Mitä mieltä olet? - Miksi kysyt minulta?
Haluatko kylpyyn vai et?
Vie minut kylpyyn. - Tänne päin.
Auts! Täti, luulin saavani hierontaa.
Älä ruikuta.
Kipu kuuluu asiaan.
Täti...
Eikö meidän pitäisi kertoa nai naille?
Miksi ihmeessä?
Sattuu. Mitä sinä teet?
Tämä on unen akupiste. Ette ole nukkunut.
Onko teillä ollut stressiä? Rentoutukaa.
Mitä jos on hoitamattomia asioita?
Ei hänellä ole mitään sellaista.
Mitä jos hän haluaa jättää hyvästit?
Hyvästit? Se on liian tuskallista.
Haluatko, että hän joutuu kokemaan sen?
Hän vaikuttaa täysin normaalilta.
Jos kerrot, pilaat hänen hyvän tuulensa.
Mei nu, mene lähemmäs sulhoa.
Lähemmäs.
Lähemmäs. Hän käski sinut lähemmäs.
Pää olkapäätä vasten.
Hao Hao, käsi ympärille.
Halaa sinäkin häntä.
Sitten hymyä.
Mikä tyttöä oikein riivaa?
Eivätkö he voi olla kuin rakastuneet?
Tyttö on tunteeton. Toisin kuin me.
Piti käskeä erikseen halaamaan.
Mitähän he tekevät makuuhuoneessa?
Hän vaikuttaa mukavalta.
Hän on tyhmä. En pidä hänestä.
Hän ei ymmärrä mitään.
Koska hän ei puhu kiinaa!
Tyhmä tyttö.
Mutta sinä olet fiksu ja kaunis.
Sinun pitää löytää joku elämääsi.
Osaan huolehtia itsestäni.
Olet vielä nuori.
Vanhemmiten -
on hyvä löytää joku huolehtimaan.
Huolehtiiko herra Li sinusta?
On myös hyvä olla itsenäinen.
Naisen pitäisi olla riippumaton.
Tytönhupakko.
Olet aivan liian herttainen.
En koskaan unohda sitä -
kun sinut tuotiin näytille 2-vuotiaana.
Olit langanlaiha -
koska kamala lapsenhoitaja söi munasi.
Hän raahasi sinua ympäriinsä -
ja antoi pelkkää mehujäätä.
Muistatko? -En. Miksi hän vei munani?
Kananmunia säännösteltiin.
Vanhempasi antoivat sinulle omansa.
Viime päivinä on ollut liikaa hässäkkää.
Emme ole ehtineet puhua kunnolla.
Anteeksi, väärä ovi.
Hääjuhla on tärkeä tilaisuus.
Sinne tulee paljon sukua ja ystäviä -
jotka eivät ole nähneet sinua aikoihin.
Tiedän, että sinulla on murheita -
mutta et saa synkistellä häissä.
Ole ystävällinen ja kohtelias.
Tervehdi kovaan ääneen sukulaisia.
Älä ole nio nio ne ne.
Mikä nio nio ne ne on?
Etkö tiedä? - En.
Katso minua.
Ymmärrätkö?
Jos joku pyytää laulamaan -
älä sano, ettet osaa etkä halua laulaa.
Sellainen latistaa tunnelmaa. - Okei.
Lupaa, ettet käyttäydy niin.
Kun menet naimisiin -
järjestän sinulle tätäkin suuremmat häät.
Olemme niin harvoin yhdessä.
Katsokaa nyt äitiänne. - Olen iloinen.
Nostetaan malja. - Kippis.
Billi, oletko ajatellut paluumuuttoa?
Moni muuttaa tänne rikastuakseen.
Kauanko Amerikassa kestää -
tienata miljoona?
Kauan. - Niinkö?
Kiinassa se on helppoa. - Totta.
Elämässä on muutakin kuin raha.
Rahalla ei saa kaikkea.
Ei siitä haittaakaan ole.
Voi nauttia siitä, mitä rahalla saa.
Jos täällä on helppo rikastua -
miksi Bao lähtee Amerikkaan opiskelemaan?
Enemmän mahdollisuuksia. - Mitä tarkoitat?
Ehkä Baosta tulee Billin kaltainen.
Billi tekee sitä, mitä rakastaa.
Ei hätää.
Billi rikastuu kuuluisana kirjailijana.
Te sijoitatte hänen lahjakkuuteensa.
Onko lapsen kasvattaminen sijoittamista?
Mitä se tarkoittaa?
Olet pörssisijoitus -
joka tekee meistä rikkaita.
Mutta et sinä. Olet hukkasijoitus.
Kun muutimme Amerikkaan -
ystävämme vei meidät kirkkoon.
Kun jumalanpalvelus oli ohi -
Billi pysähtyi yhtäkkiä pianon eteen.
Haiyan ehti estää häntä soittamasta.
Haiyan selitti pastorille -
että Billi oli soittanut pianoa Kiinassa.
Amerikassa meillä ei ollut varaa pianoon.
Pastori käveli pois sanaakaan sanomatta.
Palatessaan hän ojensi avaimen ja sanoi:
"Tässä on avain kirkkoon."
"Billi on aina tervetullut soittamaan."
Antoiko hän avaimen noin vain?
Sellainen Amerikka on.
Äiti, kirkko ei edusta koko Amerikkaa.
Meillä on ongelmia.
Aseet, terveydenhuolto...
Muuta sitten takaisin Kiinaan.
Kiinalla on hyvätkin puolensa.
Ei pelkästään huonoja puolia.
Niin, paistettu ankka on herkullista.
Nyt riittää.
Ette saa arvostella Kiinaa.
Olette yhä kiinalaisia.
Teknisesti ottaen olemme amerikkalaisia.
Meillä on Yhdysvaltojen passit.
Minä olen aina kiinalainen.
Asuinpaikasta ja passista riippumatta.
Teistä kuukin on pyöreämpi ulkomailla -
mutta oletteko ajatelleet äitiänne?
Hän vanhenee ilman lapsiaan.
Se siitä. Olemme pitkästä aikaa koolla.
Puhutaan iloisista asioista.
Mutta Yu Ping -
tehän lähetätte Baon Amerikkaan.
Ei hän sinne jää. - Ei sitä koskaan tiedä.
Mutta siitäkin huolimatta -
lähetätte hänet sinne.
Mitenkäs pianonsoitto, Billi?
En soita enää.
Mene kotiin. Pärjään kyllä.
En jätä sinua köhimään.
Minulla ei ole hätää.
En ole vielä parantunut flunssasta.
Älä huolestuta lapsia. - En kerro heille.
Lukitse ovi. Mene kotiin, sisko.
Selvä, nähdään siellä.
Mitä nyt? - Nai nai joutui sairaalaan.
Mitä tapahtui? - En tiedä.
Billi, ei sinne!
Täältä pääsee. - Meidän pitää kiertää.
Täältä kuulemma pääsee.
Mihin suuntaan?
Isä, mihin suuntaan? - Tänne.
Sateenvarjo temppuilee.
Onko tämä oikea suunta? Varmastiko?
Ma.
Miksi te kaikki tulitte?
Kerroitko heille, vaikka kielsin?
Syytät aina minua.
Et voi noin vain kadota. - Olen kunnossa.
Haen lääkärin.
Miksi näytätte synkiltä?
Tulin vaihtamaan lääkkeen. Pikkujuttu.
Nai nai, oletko sairas?
Vain pientä yskää.
En parantunut kunnolla flunssasta.
Halusin vain vaihtaa lääkkeeni.
Ehkä toinen lääke tepsii paremmin.
Tohtori. - Tutkitaan teidät.
Hengittäkää sisään.
Ja ulos.
Yskäiskää.
Infektio. - Sain jo antibiootteja.
Annoitte huonoa lääkettä.
Antakaa parempaa, jotta paranen.
Pojanpoikani -
menee naimisiin kahden päivän päästä.
Niinkö? Onneksi olkoon.
Pojantyttäreni Amerikasta.
Oletko käymässä Yhdysvalloista?
Opiskelin Isossa-Britanniassa. - Siistiä.
Missä asut? - New Yorkissa.
Olen aina halunnut käydä siellä.
Kaunis kaupunki. - Niin on.
Tiedätkö, missä kunnossa isoäitini on?
Mistä te puhutte?
Hän osaa englantia -
koska hän opiskeli Englannissa. - Niinkö?
Totta se on.
Tohtori Song, minulla on kysymys.
Oletteko naimisissa? - En vielä.
Nuori ja komea mieslääkäri -
joka puhuu englantia -
mutta ei ole naimisissa. Mahdotonta.
Miten huonossa kunnossa hän on?
Syöpä on levinnyt laajalle.
Eikö hänelle pitäisi kertoa?
Kiinalaisperheet eivät mielellään kerro.
Kun isoäitini sairastui syöpään -
perheeni ei kertonut hänelle.
Eikö valhe ole väärin?
Ei hyvän asian takia. - Se on silti valhe.
Valkoinen valhe.
Kuinka isoäitisi voi?
Hän kuoli melko pian diagnoosin jälkeen.
Rouva Zhao, teillä oli keuhkokuume.
Yskä on jäänne siitä.
Otetaan keuhkokuvat -
ja varmistetaan, ettei infektio leviä.
Se ei ole tarpeen. Haluan uuden lääkkeen.
Voimme vaihtaa sen -
mutta suosittelen silti röntgeniä.
Ehkä meidän pitäisi kertoa hänelle.
Voisimme alkaa valmistautua.
Kun aika koittaa -
kuka huolehtii hänestä?
Meidän ei tarvitse kertoa hänelle -
suunnitelmistamme.
Emme voisi tehdä näin Amerikassa.
Se ei ole sallittua.
Se olisi laitonta. Mitä se on kiinaksi?
Amerikassa tämä on laitonta.
Tämä ei ole Amerikka. - Ei ole oikea aika.
Mistä tiedät? - Minä vain tiedän.
Eikö nai nai suuttuisi valehtelusta?
Miksi hän suuttuisi?
Hän teki itsekin samoin.
Mitä tarkoitat?
Kun isoisäsi sairastui syöpään -
nai nai valehteli hänelle.
Vasta kun isoisäsi oli lähellä kuolemaa -
nai nai kertoi totuuden.
Kerron hänelle samassa vaiheessa.
Ellen, pikku Ellen!
Laula meille.
Ellen.
Ellen, laula vielä toinen.
Herra Li, hae Moutai-viina.
Häissä on kylliksi viinaa.
Säästäisit Moutain. - Mitä varten?
Poikasi eivät osaa lopettaa juomista.
Haiyanilla on rasvamaksa.
Lääkäri kielsi juomisen. - Höpsis.
Missä se on? - Keittiön hyllyllä.
Pojat ovat täällä harvoin samaan aikaan.
Juokoot, jos haluavat.
Nyt juhlitaan ja kilistellään.
Äitisi käskee huolehtia sinusta -
mutta humalassa hän ei välitä.
Ei puhuta siitä.
Kun juot, juot liikaa. - Äiti!
En ole humalassa. - Ei puhuta siitä nyt.
Ma antoi juotavaa. - Joopa joo.
Anna isän olla.
Billi, avain.
Nai nain ei pitäisi järjestää häitä.
Mutta hän nauttii siitä.
Hän on sairas.
Hänen pitäisi levätä sairaalassa -
eikä stressata häitä. - Et tunne häntä.
Hän pitää muiden pomottelemisesta.
Silloin hän tuntee olevansa tärkeä -
ja tilanteen herra.
Äiti... - Totta se on.
Siksi hän ei viihtynyt meillä.
Hän ei voinut sanoa, mitä pitää tehdä.
Mikään tekemäni ei kelpaa hänelle -
mutta hän ei voinut huomautella kotonani.
Lopeta. - Mitä minä nyt sanoin?
Hän on ongelma sinulle, mutta...
Minä olen ongelma hänelle.
Hän kuolee. Olisit hienotunteisempi.
Pitäisikö vollottaa niin kuin sinä?
Olin surullinen, kun isäni kuoli -
mutta en käyttäydy niin kuin sinä.
Kun matkustin Kiinaan hautajaisiin -
kaikki katsoivat minua.
He odottivat, että murrun.
Jos en itke, en muka rakasta isääni.
Kukaan ei pyydä itkemään.
Hiljempaa!
En halua esitellä tunteitani -
kuin eläintarhassa.
Mutta jos täällä ei itke näyttävästi -
ei muka rakasta perhettään.
Täällä palkataan jopa ammatti-itkijöitä -
näyttelemään surua.
Naurettavaa. Vihaan sellaista.
Isoisäsi rakasti banaaneja.
Appelsiinit pitää kuoria.
Ei niitä tarvitse kuoria. - Kuoritaan.
Muuten hän ei voi syödä niitä.
Pitääkö tätä juoda?
Kaada sitä.
Juuri noin.
Billi, laita keksit pöydälle.
Avaa paketti.
Pitääkö sekin avata? - Pitää.
Repikää kukat. - Miksi ihmeessä?
Varkaiden takia.
Uhrilahjoja varastetaan omille haudoille.
Nyt kukkia ei viedä.
Älä anna tupakkaa. Hän lopetti.
Eikä lopettanut. - Lopetti.
Muutama viikko ennen kuolemaansa.
Isä vain sanoi sinulle niin.
Ma, anna hänen polttaa.
Hän on jo kuollut. Ei siitä ole haittaa.
Nauti tupakasta, isä.
Polta paperitakki isoisällesi -
jotta hänellä ei ole kylmä talvella.
Tulimme katsomaan sinua, ukko.
Pojanpoikamme menee huomenna naimisiin.
Tulimme pyytämään siunauksesi.
Siunaa Hao Hao ja hänen morsiamensa.
Siunaa heitä onnella -
ja tee lapsista terveitä ja vahvoja.
Yksi kumarrus.
Kaksi kumarrusta.
Kolme kumarrusta.
Ukko, lähdit liian varhain.
Miksi sinun piti tehdä niin?
Missä sitten oletkin -
toivomme sinulle onnea ja rauhaa.
Yksi kumarrus.
Kaksi kumarrusta.
Kolme kumarrusta.
Siunaa poikiamme menestyksellä -
heidän ammateissaan.
Yksi kumarrus.
Kaksi kumarrusta.
Kolme kumarrusta.
Kuka vielä?
Siunaa Billiä.
Anna hänelle onnellinen tulevaisuus.
Yksi kumarrus.
Toinen kumarrus.
Kolmas kumarrus.
Vieläkö kumarrellaan? Päässä huippaa.
Siunaa pikkusiskoani. Anna hänelle...
Anna minun voittaa rahaa mahjongissa.
Siunaa sisarentytärtäsi, Yu Pingiä.
Ja Baoa.
Anna hänelle opiskelumenestystä.
Yksi kumarrus.
Kaksi kumarrusta. Kolme...
Bao, pysy mukana.
Ripotelkaa tuhkani mereen.
Kukaan ei asu enää täällä.
Miten niin? Minä olen täällä.
Ripotelkaa tuhkani mereen.
Silloin teidän ei tarvitse matkustella.
Mereen? Roskaa!
Etkö hyväksy? -En. Olemme kiinalaisia.
Maaksi ihmisen pitää jälleen tulla.
Näyttää jotenkin tutulta.
Tämä on nai nain entinen asuinalue.
Muistatko talon? Leikit puutarhassa.
Missä se on? - Menimme jo ohi.
Käännytään takaisin. Haluan nähdä sen.
Ei ole mitään nähtävää.
Minäkään en tunnista aluetta enää.
Riittää.
Riittääkö? - Riittää.
Varo, ettet polta itseäsi.
Isä?
Poltatko sinä?
Sanoit lopettaneesi. - Niin lopetinkin.
Lopetan taas. - Älä anna hänelle tupakkaa.
Älä määräile häntä.
Hän on isäsi. Älä määräile häntä.
Mene nukkumaan, Billi.
Antaa olla.
Mistä te puhuitte? - Emme mistään.
Aiotteko kertoa nai naille?
En voi.
En uhmaa perhettäni.
Billi, sinun pitää ymmärtää -
että muutitte länteen kauan sitten.
Luulet, että yksilö on aina etusijalla.
Mutta siinä itä eroaa lännestä.
Täällä ihmiselämä on osa kokonaisuutta.
Perhettä.
Yhteiskuntaa.
Haluat kertoa nai naille totuuden -
koska et uskalla ottaa vastuuta hänestä.
Se on liian raskas taakka.
Jos kerrot hänelle -
sinun ei tarvitse tuntea syyllisyyttä.
Emme kerro hänelle -
koska kannamme taakan hänen puolestaan.
Billi, tule etsimään Aikon korvakorua.
Mihin hän pudotti sen? - Jonnekin tänne.
Hao Hao, missä Aiko on ollut?
Kevyt korvakoru on voinut pyöriä kauas.
Äiti. - Niin?
Haluan jäädä Kiinaan -
huolehtimaan nai naista.
Mitä?
Mitä tekisit täällä?
Et osaa kokata etkä siivota.
Et osaa edes kiinaa. Mitä sinä osaat?
Onko se tämä, Hao Hao?
Kiitos.
Otan siitä selvää, äiti.
Jäät siis tänne.
Jäätkö odottamaan, että hän kuolee?
Entä apurahasi? Aiotko unohtaa sen?
Jäätkö yhtäkkiä tänne 30-vuotiaana?
Joutuuko hän katsomaan päivät pitkät -
surullista naamaasi?
Ei kuulosta hyvältä kenenkään kannalta.
Harvoja hyviä lapsuusmuistojani -
olivat kesät nai nain luona.
Heillä oli puutarha.
Pyydystin ye yen kanssa sudenkorentoja.
Sitten muutimme Yhdysvaltoihin.
Kaikki oli erilaista. En tuntenut ketään.
Olimme vain kolmistaan.
Tiedän, että se oli vaikeaa.
Se oli vaikeaa meillekin.
Halusin uskoa -
että se oli hyvä juttu.
Mutta näin silmissänne vain pelon.
Olin jatkuvasti hämilläni ja peloissani -
koska ette kertoneet minulle mitään.
Sitten isoisä kuoli.
Ette edes kertoneet, että hän oli sairas.
Yhtäkkiä hän vain... katosi.
Ette päästäneet minua hautajaisiin.
Kävit koulua.
Olisit joutunut olemaan poissa sieltä.
En nähnyt häntä enää.
Aina kun tulin käymään Kiinassa -
hän ei ollut enää siellä.
Kun palaan tänne, hän on poissa -
talo on poissa, Adia on poissa -
Pekingin-koti on poissa -
ja kohta myös nai nai on poissa.
Vieras on etusijalla!
Pyri huippuosaamiseen!
Levitä rakkautta!
Tee historiaa!
Koe onnea!
Mullista elämäsi!
Tervetuloa vierailulle!
Hei, täti.
Saitko keuhkokuvien tulokset? - Huomenna.
Sunnuntaina? - Maanantaina sitten.
Saan ne maanantaina. Älä huoli.
Tervetuloa takaisin Changchuniin.
On sama, oletteko Amerikasta, Japanista -
tai muualta maailmasta.
Tärkeintä on se, että olemme perhettä.
Olemme maapallon -
aurinkokunnan -
ja linnunradan kansalaisia.
Muistakaa -
että teillä on koti Changchunissa.
Olette aina tervetulleita tänne.
Ja...
Otamme teidät aina avosylin vastaan.
Kohotetaan malja. - Kilistellään.
Kun palaatte Changchuniin -
syökää hyvin, juokaa hyvin -
ja olkaa onnellisia.
Se varmistaa, että palaatte tänne usein.
Terveydeksi! - Kippis ja kulaus!
Jatkakaa vain syömistä.
Älkää antako minun häiritä.
Sanon esikoisena pari sanaa -
omasta ja veljeni puolesta.
Minä ja veljeni -
emme ole olleet 25 vuoteen -
samaan aikaan kotona.
Tänään olen erittäin iloinen.
Otamme Aikon perheenjäseneksi.
Ehkä seuraavalla kerralla -
mukanamme on pieni lapsi.
Koska minä ja veljeni asumme ulkomailla -
kiitos, että huolehditte äidistämme.
Yu Ping...
Olet nämä vuodet huolehtinut hänestä -
kuin omasta äidistäsi.
Olen todella kiitollinen.
Äärimmäisen kiitollinen.
Mutta...
...eniten haluan kiittää...
Eniten haluan kiittää...
...äitiäni.
Ma, anna anteeksi -
etten ole ollut rinnallasi.
Kaikki...
...saavutukseni...
...ovat sinun ansiotasi.
Ma -
sinä olet maailman paras äiti.
Kiitos.
Anteeksi.
Olen vain niin iloinen tänään.
Kiitoksia.
Tietävätkö kaikki? - Suurin osa ei tiedä.
Tai en ole varma. - Billi...
Syö lisää.
Hän sanoo:
"Kiitos osallistumisesta hääjuhlaan."
Hän sanoo: "On ilo juhlia kanssanne."
Hän sanoo: "Hao Hao on mukava -
ja hyvä mies."
Taistelutanner oli täynnä vihollisia -
ja meitä oli vain vähän -
joten piti turvautua kamppailutaitoihin.
Tapoin viisi vihollista kerralla.
Tässä on pojantyttäreni.
Hän on nätti. - Oletko jo naimisissa?
En.
Ensin ura, sitten avioliitto.
Nämä papat olivat kanssani armeijassa.
Nykyään he ovat tärkeitä virkamiehiä.
Pötyä! Olemme jo eläkkeellä.
Pikku Ting -
sinä onnut yhä.
Sotavammako vaivaa?
Muistatteko sen? - Kuinka voisin unohtaa?
Minulla oli suunnitelma.
Sodan jälkeen -
minun piti ottaa sinut vaimoksi.
Mutta sitten haavoituit -
ja toveri Wang kantoi sinut turvaan.
Siitä on ikuisuus.
Tunnustatko rakkautesi vasta nyt?
Jos en tee sitä nyt, se jää sanomatta.
Olet juonut liikaa.
Hyvä, että kerroin. Vai mitä, pikku Ting?
Pikku Ting? Olen vanha Ting.
Tällä vierailulla -
voisit puhua enemmän isoäitisi kanssa.
Olet juonut liikaa. - Miten niin?
Billi, mene lavalle ja sano pari sanaa.
Hei vaan kaikille.
Kuten tiedätte, muutin pienenä pois.
En osaa kiinaa hyvin. Pahoitteluni.
Hyvin se menee. Jatka vain.
Olin vähällä jättää tulematta.
Minulla oli työkiireitä.
Mutta päätin silti tulla.
Amerikassa -
meillä ei ole suurta perhettä.
Minulla on ollut ikävä teitä.
Olen iloinen siitä, että palasin.
Olen erittäin iloinen -
saadessani juhlia kanssanne.
Kiitos.
Miten onnitellaan kiinaksi? - Gong xi.
Kiitos.
Täti...
Olet huolehtinut siskostasi vuosikaudet.
Ajattele tulevaisuudessa enemmän itseäsi.
Älä minusta huoli.
Olen jo suunnitellut kaiken.
Kun sisko on poissa -
palaan Shenzheniin aviomieheni luokse.
Hän jäi sinne töihin yksin.
Helppoa ei ole ollut.
En ole voinut olla mieheni rinnalla.
Kun hän jää eläkkeelle -
voimme matkustella yhdessä.
Tulkaa Amerikkaan. - Sehän sopii.
Olen aina halunnut nähdä talonne.
Kuskaamme teitä ympäriinsä.
Ihan minne vain haluatte. - Mainiota!
Älä minusta huoli. Kaikki on hyvin.
Seisokaa suorassa.
Katse kameraan.
Miksi itket? Joitko liikaa?
Ei voi ottaa hääkuvaa -
jossa sulhanen itkee.
Mitä sinä oikein itket?
Ei hätää, ne ovat ilon kyyneliä.
Eikö niin, Hao Hao?
Voisitko ottaa kuvan minun kamerallani?
Missä kamerani on?
Annoin sen rouva Gaolle. - Missä hän on?
Sairaalassa hakemassa tuloksiani.
Sitten hymyä.
Yksi, kaksi, kolme.
Hymyä!
Mistä tulokset haetaan? - Yläkerrasta.
Gao!
Mitä sinä täällä? - Saitko ne?
Ai testitulokset? - Niin.
Mitä siinä sanotaan?
En tiedä. En osaa lukea kiinaa.
Etkö sinä lukenut sitä? - En osaa lukea.
En ole käynyt kouluja.
Mitä tähän pitää kirjoittaa?
"Hyvälaatuinen varjostuma."
Hyvälaatuinen varjostuma? Mikä se on?
Se tarkoittaa, ettei siihen kuole.
Selvä.
Minähän sanoin, että olen kunnossa.
En tarvitse rahaa. - Ota pois.
Ota nyt.
Hao Haokin sai omansa.
En mennyt naimisiin.
Sitä suuremmalla syyllä.
Olet yksin, eikä minusta ole paljon apua.
Ota se.
Äläkä käytä sitä vuokraan.
Osta itsellesi jotain kivaa.
En halua lähteä.
Sinä palaat vielä.
Tiedän, että ajattelet parastani.
Mutta olen käyttänyt uutta lääkettä -
ja voin jo paljon paremmin.
Sinulla on tekemistä -
ja vielä pitkä tie edessäsi.
Olen ylpeä sinusta.
En saanut apurahaa.
Etkö?
Saitko tietää sen juuri?
Viime viikolla.
En kertonut siitä -
koska en halunnut huolestuttaa.
En ole huolissani.
Sinä pärjäät kyllä.
Minulla on takanani pitkä elämä -
ja voin kertoa -
että vaikeuksista huolimatta -
on pidettävä mieli avoimena.
Älä hakkaa päätäsi tiiliseinään.
Elämä ei ole vain sitä, mitä tekee -
vaan myös sitä, miten sen tekee.
Sinulla on vahva mieli.
Menestyt vielä.
Oletko oikeasti kunnossa? - Olen.
Miksi valehtelisin sinulle?
Tytönhupakko.
Lähdetään. Myöhästymme kohta lennolta.
Ei sinun tarvitse tulla alas.
Kaikki hyvin. Täältä tullaan.
Älä itke, nai nai.
En minä itke.
Hupakko! En minä itke.
Älä sinäkään itke. - En minä itke.
Nähdään taas.
Tiedän. Näemme toisemme taas pian.
Mene nyt, ei pitkitetä tätä enää.
En kestä tällaista. Mene nyt.
Nouse autoon.
Pärjäile, ma. - Aivan varmasti.
Palaa sisälle. - Kun olette autossa.
Täällä on kylmä. - Myöhästytte lennolta.
Ole kiltisti, lapsukaiseni.
KUUSI VUOTTA DIAGNOOSIN JÄLKEEN -
NAI NAI ON YHÄ LUONAMME
Janne Mökkönen / Sophia Beckman BTI Studios
Kohti parempaa maailmaa www.cinemamondo.fi